دلرګیو_په_انتخاب_کی_اساسي_فکتورونه
د لرګيو دوام او دهغې ساتل د چاودلو څخه
دلرګيو دوام او محکم والی مفهوم عبارت دی دلرګيو د کلکوالی مواد چې په بيولوژيکی اوکيمياوی او فنګسی مرضونو سره مقاومت وکړی. او خپل فزيکی اوکيمياوی او ميخانکی او طبيعي خواص خپل وساتې بعضی لرګي دداخلی او خارجی فکتورونو په  واسطه هغه وخت تغير خوری  چې  استعمال صورت يې محدود وی. چې ذکر شوی تغيرونه په محيطی عواملو پوری تړل شوی دی چې ځينې يې  څو مياشتی او ځينې  زرهاو  کلونو کې قطع  کېږي. لرګي د فلزاتو ( اوسپنی ) په خلاف په خپل  محيط او چاپيريال  کې په پوره کيمياوی تعادل ژوند کوی نو په دی خاطر يې  دوام هم ډير وی  کوم لرګي چې په ازاده هوا ، نمجن اواوبه لرونکی محيط کې وی  په دی شرط چې دضررناکو حشرو څخه په آمن کې وی دنامعلوم  دوام لرونکی وی. دلرګې دوام په يو سلسله خارجی او داخلی سببونو پوری تړلی دی. دلرګيو دوام اهميت خاص په داخلی سببونه پوری تړلی دی. چې عبارت دی دلرګي داناتوميکی اوکيمياوی ساختمان دلرګی دی چې سببونه  يې عبارت دی له ( هوا، رطوبت، حرارت او حيوانی او نباتی موجودات دی. ريزين او تانين مواد چې دلرګی په هسته کې ذخيره کېږي دلرګي دوام زياتوی.  نشايسته چې  اصلاً  دلرګي دپرامشيم  په  انساجو  کې ذخيره کېږي  امکان دغټيدو او پيړوالی اود لرګي ددوام سبب کېږي.  کوم لرګي چې په  وچو کوټو کې  جمع کېږي دهغی دوام  ډيريږي  دتعمراتی  او موبل سازی لرګی تقريباً د غنی محيطی شرايطو لاندې قرار لری.  کوم لرګی چې  په اوبو کې وساتل  شي دوام يې هم ډيريږي  او کوم لرګي چې په ازاده هوا کې وساتل شي  داقليمی سببونو لکه ( رطوبت ، حرارت، دلمر شعاع اونورو) دتاثير  لاندی راځی  نو په  تيز سره په پسرلنۍ حلقو  او  اوړنۍ حلقو کې تخريب  رامنځته کيږي.   ځکه  چې   حرارت او د هوا رطوبت  په تيزی سره تغير قبلوونکی دی  نو دلرګي دوام کميږي. هغه لرګي چې  له دی نوعه  اقليمی شرايطو لاندې قرار نيولی وی په  لويو او کوچنيو درزونو يا چاودنو سره اخته کېږي او د فنګسونو دحملی لاندې راځي دلرګي دوام چې د معدنياتو په  کارخانو کې داستفادی  لاندی قرار نيسی قسم لږ دی. مګر په  بعضی خاصو معدنونو کې  لکه  د مالګی معدن ، جست معدن، او مسو معدنونه دهغوی دوام زياتوی نو له دی اصل په اساس کولای شو په پيداکولو ديادو شو معدنونو کې بناً  په دي چې  لرګي له فنګسی امراضو ، مضيره حشراتو څخه وساتل شي. لرګي چې په حيث د تليفون دپايو،تيلګراف او د اوسپنی خطونو او په نورو کې تری استفادی لاندې قرار نيسی  ډير زيات کم دوام لرونکی وی ځکه په دی نوعه ځايونو کې  دلرګي يوه برخه  پورته دځمکي نه وی او بله برخه دځمکي لاندې  قرار نيسی. داقليمی اثراتو او دخاوری دخراب شرايط ور باندی علاوه کېږي. درطوبت تغيرات لرګي په تيزی سره دوچېدلو عيب او پړسوب منځته راوړی او په لويو او وړو درزونو چاودی او لرګی عيب ناک جوړيږي. لرګی په پسرلی او وړی فصل کې متضريره کېږي  نو لرګي  بايد په داسی  ځايونو کې په  ښه  شکل سره ذخيره شي اقليمی شرايط ، امراض او افات يې خراب نه کړی. دلرګي ذخيره کېدل په دری ډوله دی. ۱- داوبو ذخيره   ۲- درطوبت ذخيره   ۳- وچه ذخيره کې صورت نيسی لرګی چې په اوبو او يا مرطوب شکل سره ذخيره کېږي  دفنګسونو په واسطه  نه متضريره کېږي او په هيڅ نوعه  درزونو نه اخته کېږي. په داسي حال کې که چېرته لرګي په  وچه ذخيره کې ساتل کېږي نو اول د هغی رطوبت د اشباع نقطی  لاندې فايبرونه  راوړل شي او پس له هغي نه ذخيره کېږي. دفنګسونو فعاليت له دی نوعه رطوبت د تاثير لاندې  ودريږي  دهغوي د ضرر امکان له منځه ځي  په  ځنګلاتي محيط کې دلرګيو وچې  ذخيری  طريقه د اهميت لرونکی ده  په داسی ډول سره چې لرګي په منظمه توګه  سره يو پر بل  ايښودل کېږي چې دهغوي په منځ  او  شاوخوا کې د هوا جريان  امکان موجود وی. چې لرګي کې دپړسيدنې او فنګسونو دواقع کېدو دفعاليت مخه نيول کېږي. دلرګيودوچېدو څخه وروسته او دلرګيو دوچېدو په ځايونو کې بايد له هغه تدابيرونه کار واخستل شي چې دلرګيو ددرزونونه مخنيوی وشی په دی نوعه ځايونو کې له کيمياوی او ميخانيکي  طريقو نه استفاده کېږي. دلرګيو معامله کول درطوبت ضد موادو په واسطه يوه دکيمياوی طريقو نه ده چې دلرګې په مقابل د درزونو کې تضمين کوي  او دچاودنی څخه يې ساتی. يوه ساده اومروجه ميخانيکی طريقی معمولاً هغه دی چې ټکول ديوی ټوټی اوسپنی چې  سطحه يې  همواره وی او د (s) په شکل  جوړه شوی وی او دچاتراشو مخ پری پټ شی  نو د چاودنی څخه به يې مخه ونيول شی چې له دی قسم اوسپنی ټوټی په معمولی ډول  پيړوالی يې  (۲- ۳) ملی متراو سوريې  (۳۰- ۴۰) ملی متر  پوری برابر شوی وی. لرګي ددوام په اساس په درې ډوله دی : ۱- هغه لرګی دی چې نسبت د زيات دوام لرونکی دی چې عبارت دی له. بلوط ( Quercus spp)، لارچ ( Larix deciduas)، چارمغز  (Juglans regia)، اکاسی  (Robinia psedoaca)، کستن (Castanea sativa) ۲- هغه لرګي دی چې دمتوسط دوام لرونکي دی عبارت دی له. راش (Fagus silvatica)، شنګ  ( Fraxinus spp)، سرپ ، سور کاج ( Pinus silvestris)، بيجور (Abis spectabilis) ۳- هغه لرګي دی چې دکم دوام لرونکی دی عبارت دی له. چېنار (Populus spp) ، بيد ( Fraxinus spp)، وله ( Salix spp)، ريمه (Betula alba) او نور دغه قسم طبقه بندی دلرګي دوام په فزيکي او ميخانيکی خواصو او طبيعي قسمونو په مختلفو ونوکې صورت نيسی او ثابته نه وی چې دخاصيت په ارتباط څرنګوالی دچاپيريال او اقليمي عواملو د لرګيو دذخيره کولو طريقه او نور د تغير وړه دی چې کم يا زياتيږي.